A：不如熄咗部電視先嘍。唔係一陣間錄埋啲電視聲。Okay你頭先講阿Raymond嗰度點啊，你繼續講埋落去吖不如。
A: Batjyvx sikjzor bouh dinhsih sinj lo. Mxhaih yatjzanhgaanj lukh maaix dij dinhsih sengj. Okay, neiq tauxsinj gongr aa Raymond gor douh dimr aa, neiq gaizukh gongr maaix lokh heoi aaj, batjyvx.
B：講乜嘢啊？
B: Gongr matjyeq aa?
A：你話Raymond同阿張少華食飯。
A: Neiq waah Raymond tungx aa Zoengj Siuwaax sikh faanh.
B：Raymond同張少華食飯？
B: Raymond tungx zoengj siuwaax sikh faanh?
A：係囖。
A: Haih loj.
B：唔得嘅。
B: Mx dakj ge.
A：唔講得𡃉咩？
A: Mx gongr dakj gaa mej?
B：我問佢攞poster啫嗎。
B: Ngoq manh keoiq lor poster zej maa.
A：港姐嗰啲。
A: Gongrzer gor dij.
B：港姐。
B: Gongrzer.
A：你鍾意邊個唧？翁嘉穗？
A: Neiq zungjyi binj go zekj? Yungj gaajseoih?
B：一、二。
B: Yatj 、 yih.
A：一 / 第二名係邊個啊？
A: Yatj / daih yih mingx haih binj go aa?
B：冠軍and亞軍。
B: Gungwanj and aagwanj.
A：亞軍邊個來𡃉？
A: Aagwanj binj go laix gaa?
B：李明惠。
B: Leiq mingxwaih.
A：李明惠？邊個來𡃉？
A: Leiq mingxwaih? Binj go laix gaa?
B：一個會計師來𡃉。
B: Yatj go wuihgaisij laix gaa.
A：係咩？噉佢又選港姐𠸏佢？
A: Haih mej? Gamr keoiq yauh svnr gongrzer ger keoiq?
B：佢有錢。
B: Keoiq yauq cinr.
A：哦，阿 / 阿Raymond自己一個人同阿張少華開會呀？
A: Oq, aa / aa Raymond zihgeir yatj go yanr tungx aa zoengj siuwaax hoijwuir aax?
B：好似係。
B: Hourciq haih.
A：話佢…
A: Waah keoiq …
B：食飯，唔係開會。
B: Sikh faanh, mxhaih hoijwuir.
A：食飯呀？佢咁大嘅咩Raymond？
A: Sikh faanh aax? Keoiq gam daaih ge mej Raymond?
B：Raymond咁大？EO喎。
B: Raymond gam daaih? EO wo.
A：即係佢入面個department裏面最大嗰個呀？
A: Zikjhaih keoiq yaphminh go department leoiqminh zeoi daaih gor go aax?
B：唔係，好細啫。
B: Mxhaih, hour sai zej.
A：噉點解佢出去食飯呢？唔係…
A: Gamr dimrgaair keoiq ceotj heoi sikh faanh nej? Mxhaih …
B：佢handle個快撈。係佢搞𡃉嗎個誒十一月嗰個乜嘢啊？滅罪禁毒委員會嘅嘉年華會。
B: Keoiq handle go faaijlour. Haih keoiq gaaur gaa maa go eh saph yatj yvth gor go matjyeq aa? Mithzeoih gamdukh wairyvnxwuir ge gaajninxwaax wuir.
A：哦，喂你知唔知阿Jenny呢原來除咗ALO之外呢，EO都有offer。我有冇講過俾你聽啊？
A: Oq, wai neiq zij mx zij aa Jenny nej yvnxloix ceoixzor ALO zijngoih nej, EO douj yauq offer. Ngoq yauq mouq gongr gwo beir neiq tengj aa?
B：冇呃。
B: Mouq aak.
A：冇呀？嗰日阿 / 阿Lily講俾我聽𡃉。
A: Mouq aax? Gor yath aa / aa Lily gongr beir ngoq tengj gaa.
B：但係佢做唔做啊？
B: Daanhhaih keoiq zouh mx zouh aa?
A：我唔知喎，但係照常理都應該係quit咗份ALO，做EO喇。
A: Ngoq mx zij wo, daanhhaih ziu soengxleiq douj yingjgoij haih quitzor fanh ALO, zouh EO laaj.
B：係吖。
B: Haih aaj.
A：係囖。
A: Haih loj.
B：咦！佢又EO啊？
B: Yir! KEOiq yauh EO aa?
A：係啊。
A: Haih aa.
B：好驚喎。
B: Hour gengj wo.
A：點解啊？
A: Dimrgaair aa?
B：咁多EO。
B: Gam doj EO.
A：佢又好喇，咁醒，啲人。
A: Keoiq yauh hour laaj, gam singr, dij yanx.
B：唔好，唔好，EO唔好EO，EO唔好揾𡃉EO。
B: Mx hour, mx hour, EO mx hour EO, EO mx hourwanr gaa EO.
A：噉你即係話埋Raymond𡃉啫。
A: Gamr neiq zikjhaih waah maaix Raymond gaa zej.
B：Raymond係唔好揾呃。
B: Raymond haih mx hourwanr aak.
A：Raymond都唔好揾？
A: Raymond douj mx hourwanr?
B：兩萬啫嗎。
B: Loengq maanh zej maa.
A：兩萬好未啊？一個月。
A: Loengq maanh hour meih aa? Yatj go yvth.
B：喂！佢老細十三萬喎。
B: Wai! Keoiq louqsai saph saamj maanh wo.
A：邊個佢老細啊？
A: Binj go keoiq louqsai aa?
B：Raymond個老細囖。
B: Raymond go louqsai loj.
A：即係…
A: Zikjhaih …
B：District Officer啊。
B: District Officer aa.
A：DO。
A: DO.
B：即係唔係DO啊。類似咁上下嗰啲噉嘅嘢喇，啫政務處入邊最大嗰個。
B: Zikjhaih mxhaih DO aa. Leoihciq gam soenghhaar gor dij gamr ge yeq laaj, zej zingmouhcvq yaphbinh zeoi daaih gor go.
A：哦！佢又好喇。
A: Oq! Keoiq yauh hour laaj.
B：你又好喇，又有音錄。
B: Neiq yauh hour laaj, yauh yauq yamj lukh.
A：癡線𡃉！
A: Cijsin gaa!
A：噉佢做乜嘢啊？你 / 你叫佢提議揾阿郭富城，噉佢有冇啋你啊Raymond？
A: Gamr keoiq zouh matjyeq aa? Neiq / neiq giu keoiq taixyiq wanr aa gwok fusingx, gamr keoiq yauq mouq coir neiq aa Raymond?
B：Raymond，梗係有啋我喇？
B: Raymond, gangrhaih yauq coir ngoq laaj?
A：噉佢有冇提…
A: Gamr keoiq yauq mouq taix …
B：即刻就揾阿張少華要哄住郭富城喇。
B: Zikjhaakj zauh wanr aa zoengj siuwaax yiu hung zvh gwok fusingx laaj.
A：噉阿張少華點講啊？
A: Gamr aa zoengj siuwaax dimr gongr aa?
B：噉又梗係OK喇郭富城。
B: Gamr yauh gangrhaih OK laaj gwok fusingx.
A：佢話OK呀？
A: Keoiq waah OK aax?
B：係啊。
B: Haih aa.
A：有郭富城呀？
A: Yauq gwok fusingx aax?
B：郭富城最易請吖嗎。
B: Gwok fusingx zeoi yih cengr aaj maa.
A：點解啊？
A: Dimrgaair aa?
B：四大天王入邊。
B: Sei daaih tinjwongx yaphbinh.
A：點解啊？但係佢唔係拍𡁵風雲咩？
A: Dimrgaair aa? Daanhhaih keoiq mxhaih paakganr fungjwanx mej?
B：嘿！哩啲嘢得𡃉嚹，實有佢份啊。
B: Hei! Nij dij yeq dakj gaa laa, sath yauq keoiq fanr aa.
A：噉你實有攞到飛喇。
A: Gamr neiq sath yauq lor dour feij laaj.
B：我問佢攞廿張，唔知佢攞唔攞到。
B: Ngoq manh keoiq lor yaah zoengj, mx zij keoiq lor mx lor dour.
A：攞咁多做乜嘢啊？
A: Lor gam doj zouh matjyeq aa?
B：周圍俾人囖。
B: Zaujwaix beir yanx loj.
A：喺邊度搞唧？葵…
A: Hair binj douh gaaur zekj? Kwaix …
B：葵芳運動場。
B: Kwaixfongj wanhdunghcoengx.
A：喺邊度來𡃉？
A: Hair binj douh laix gaa?
B：葵芳地鐵站囖。
B: Kwaixfongj deihtitzaamh loj.
A：露天定係…
A: Lohtinj dinghhaih …
B：露天個人造足 / 唔係，草地足球場。
B: Lohtinj go yanxzouh zukj / mxhaih, courdeih zukjkauxcoengx.
A：哦！你方便嘅咪俾兩張我囖到時。
A: Oq! Neiq fongjbinh ge maih beir loengq zoengj ngoq loj dousix.
B：好，好，好，好。
B: Hour, hour, hour, hour.
B：好。
B: Hour.
B：你個lecturer要唔要啊？
B: Neiq go lecturer yiu mx yiu aa?
A：我個lecturer要唔要？我諗佢唔知邊個叫郭富城囖可能。
A: Ngoq go lecturer yiu mx yiu? Ngoq namr keoiq mx zij binj go giu gwok fusingx loj hornangx.
B：冇理由𡃉喎。
B: Mouq leiqyaux gaa wo.
A：佢唔知邊個叫梁詠琪啊。
A: Keoiq mx zij binj go giu loengx winghkeix aa.
B：冇理由。
B: Mouq leiqyaux.
A：所以都唔知…
A: Soryiq douj mx zij …
B：梁詠琪，梁詠琪唔好嚹，咁溫柔。
B: Loengx winghkeix, loengx winghkeix mx hour laa, gam wanjyaux.
A：梁詠琪你唔係好鍾意佢𡃉咩？
A: Loengx winghkeix neiq mxhaih hour zungjyi keoiq gaa mej?
B：聽下好嚹。
B: Tengj haaq hour laa.
A：聽下佢啲歌？
A: Tengj haaq keoiq dij goj?
B：聽下…
B: Tengj haaq …
B：咁高。
B: Gam gouj.
A：唔關你事喎。
A: Mx gwaanj neiq sih wo.
B：即係噉講。
B: Zikjhaih gamr gongr.
A：即係佢個人啫。
A: Zikjhaih keoiq go yanx zej.
B：係呀，佢咁high。
B: Haih aax, keoiq gam high.
A：算喇，一係你叫阿Raymond叫阿張少華請啲踢波嗰啲人去囖。
A: Svn laaj, yatjhaih neiq giu aa Raymond giu aa zoengj siuwaax cengr dij tek boj gor dij yanx heoi loj.
B：唔好，唔好，唔好。
B: Mx hour, mx hour, mx hour.
A：請阿碧咸囖。你最鍾意碧咸𡃉嘞。
A: Cengr aa bikjhaamx loj. Neiq zeoi zungjyi bikjhaamx gaa laak.
B：叫 / 叫 / 叫山度士去喇射唔入波。
B: Giu / giu / giu saanjdouhsir heoi laaj seh mx yaph boj.
A：山度士，你噉話佢。喂你有冇去睇啊嗰日？
A: Saanjdouhsir, neiq gamr waah keoiq. Wai neiq yauq mouq heoi tair aa gor yath?
B：喺屋企睇啫，好彩冇去咋。
B: Hair ukjkeir tair zej, hourcoir mouq heoi zaa.
A：哦點解啊？
A: Oq dimrgaair aa?
B：南華真係衰。
B: Naamxwaar zanjhaih seoij.
A：南華點解衰啊？我覺得南華踢得好好喎。曼聯喇鮓到死。
A: Naamxwaar dimrgaair seoij aa? Ngoq gokdakj naamxwaar tek dakj hour hour wo. Maanhlvnx laaj zaar dou seir.
B：山度士咁鮓，噉樣都撩唔入。
B: Saanjdouhsir gam zaar, gamryoengr douj liuj mx yaph.
A：搞錯啊。
A: Gaaur co aa.
B：我射得入喇！嗱！如果如果我去到佢嗰度射波。
B: Ngoq seh dakj yaph laaj! Laax! Yvxgwor yvxgwor ngoq heoi dou keoiq gor douh seh boj.
A：你講呀？
A: Neiq gongr aax?
A：喂如果你嗰陣時呢有買到飛呢，噉咪好嘔電。
A: Wai yvxgwor neiq gor zanhsix nej yauq maaiq dour feij nej, gamr maih hour aurdinh.
B：冇！買唔到買唔到。好彩冇買咋。
B: Mouq! Maaiq mx dour maaiq mx dour. Hourcoir mouq maaiq zaa.
A：如果你…
A: Yvxgwor neiq …
B：艾爾頓喇…
B: Aaihyiqdeonh laaj …
A：艾爾頓有冇睇啊？
A: Aaihyiqdeonh yauq mouq tair aa?
B：艾爾頓幫我買嗎。佢話訂飛訂唔到吖嗎。
B: Aaihyiqdeonh bongj ngoq maaiq gaaj maa. Keoiq waah dengh feij dengh mx dour aaj maa.
A：用乜嘢訂啊？Chase呀？
A: Yungh matjyeq dengh aa? Chase aax?
B：唔知。Citibank定Chase啊？我唔知。
B: Mx zij. Citibank dingh Chase aa? Ngoq mx zij.
A：Chase啊應該，都唔係Citibank贊助。
A: Chase aa yingjgoij, douj mxhaih Citibank zaanxzoh.
B：點唧？你同艾爾頓點？
B: Dimr zekj? Neiq tungx aaihyiqdeonh dimr?
A：決裂咗好耐𡃉囖喎，重講。
A: Kvtlithzor hour noih gaa loj wo, zungh gongr.
B：決裂咗，佢上次打電話揾佢喎。
B: Kvtlithzor, keoiq soenghci daar dinhwaar wanr keoiq wo.
A：邊個啊？
A: Binj go aa?
B：我揾佢囖。
B: Ngoq wanr keoiq loj.
A：你揾佢做乜嘢啊？
A: Neiq wanr keoiq zouh matjyeq aa?
B：佢話去日本囖。
B: Keoiq waah heoi yathbunr loj.
A：佢同邊個去唧實情？
A: Keoiq tungx binj go heoi zekj sathcingr?
B：跟住我問佢係唔係得罪咗阿邊個邊個啊？
B: Ganjzvh ngoq manh keoiq haih mx haih dakjzeoihzor aa binj go binj go aa?
A：邊個啊？
A: Binj go aa?
B：邊個邊個囖。
B: Binj go binj go loj.
B：跟住佢話：「冇啊。」
B: Ganjzvh keoiq waah: " mouq aa. "
A：噉點啊跟住？
A: Gamr dimr aa ganjzvh?
B：跟住…
B: Ganjzvh …
A：你將個詳情講來聽下。
A: Neiq zoengj go coengxcingx gongr laix tengj haaq.
B：點樣詳情先？你要幾詳細先？
B: Dimryoengr coengxcingx sinj? Neiq yiu geir coengxsai sinj?
A：好詳。
A: Hour coengx.
B：事緣佢有一次去咗日本，
B: Sihyvnx keoiq yauq yatj ci heoizor yathbunr,
A：喀。
A: Haakh.
B：即係大家都唔知佢去邊𡃉喇，打電話call佢，佢又話自己，乜嘢「我而家唔喺香港，有事我會盡快覆你。」
B: Zikjhaih daaihgaaj douj mx zij keoiq heoi binj gaa laaj, daar dinhwaar call keoiq, keoiq yauh waah zihgeir, matjyeq " ngoq yixgaaj mx hair Hoengjgongr, yauq sih ngoq wuiq zeonhfaai fukj neiq. "
A：喀。
A: Haakh.
B：噉之後睇完曼聯波之後我揾過佢，佢話自己返咗來睇波。跟住嗰個禮拜揾佢嘅時候，佢話去咗日本。
B: Gamr zijhauh tair yvnx Maanhlvnx boj zijhauh ngoq wanr gwo keoiq, keoiq waah zihgeir faanjzor laix tair boj. Ganjzvh gor go laiqbaai wanr keoiq ge sixhauh, keoiq waah heoizor yathbunr.
A：喀。
A: Haakh.
B：跟住問佢做乜唔出聲唔出聲？
B: Ganjzvh manh keoiq zouh matj mx ceotjsengj mx ceotjsengj?
A：嗯。
A: Mh.
B：跟住佢又…
B: Ganjzvh keoiq yauh …
A：唔想買手信。
A: Mx soengr maaiq saurseon.
B：佢又冇噉講。我問佢有冇手信，佢又…
B: Keoiq yauh mouq gamr gongr. Ngoq manh keoiq yauq mouq saurseon, keoiq yauh …
A：冇。
A: Mouq.
B：又喺度咦咿哦哦。
B: Yauh hair douh yixyijoxox.
A：喀。
A: Haakh.
B：又好似有，又好似冇喎。
B: Yauh hourciq yauq, yauh hourciq mouq wo.
A：喀。
A: Haakh.
B：聽落去個語 / 語氣唔係斬釘截鐵噉話冇。
B: Tengj lokh heoi go yvq / yvqhei mxhaih zaamrdengj-zittit gamr waah mouq.
B：跟住我問佢：「唔知你係唔係最近同阿邊個，上次話有殺氣𡃉喎？」
B: Ganjzvh ngoq manh keoiq: " mx zij neiq haih mx haih zeoiganh tungx aa binj go, soenghci waah yauq saathei gaa wo? "
A：喂，唔使講「邊個」，我咪我囖。
A: Wai, mxsair gongr " binj go ", ngoq maih ngoq loj.
B：你咪你啊，噉即係你喇，喺你面前唔好意思話你吖嗎。
B: Neiq maih neiq aa, gamr zikjhaih neiq laaj, hair neiq minhcinx mxhour yisij waah neiq aaj maa.
B：跟住問佢：「你做咩 / 做咩得罪人啊？」
B: Ganjzvh manh keoiq: " neiq zouh mej / zouh mej dakjzeoih yanx aa? "
A：喀。
A: Haakh.
B：跟住佢話：「我冇得罪佢，邊有得罪啊？」噉又。
B: Ganjzvh keoiq waah: " ngoq mouq dakjzeoih keoiq, binj yauq dakjzeoih aa? " gamr yauh.
A：喀。
A: Haakh.
B：唔知講乜鬼。講到好似你得罪佢噉啊。
B: Mx zij gongr matjgwair. Gongr dou hourciq neiq dakjzeoih keoiq gamr aa.
A：我得罪佢！
A: Ngoq dakjzeoih keoiq!
B：即係噉講。
B: Zikjhaih gamr gongr.
B：有少少噉嘅意思喇。
B: Yauq siursiur gamr ge yisij laaj.
A：喀。
A: Haakh.
B：啞！唔係，唔係，跟住佢又 / 即係兜返又話「唔係唔係，都冇乜咩𠸏，冇乜特別嘢𠸏。」
B: Aaq! Mxhaih, mxhaih, ganjzvh keoiq yauh / zikjhaih dauj faanj yauh waah " mxhaih mxhaih, douj mouq matj mej ger, mouq matj dakhbith yeq ger. "
A：喀。
A: Haakh.
B：「冇乜邊個得罪邊個𠸏。」
B: " mouq matj binj go dakjzeoih binj go ger. "
A：喀。
A: Haakh.
B：啊係啊。講 / 講咗哩句「冇乜邊個得罪邊個。」
B: Aa haih aa. Gongr / gongrzor nij geoi " mouq matj binj go dakjzeoih binj go. "
A：喀，佢講㗎？
A: Haakh, keoiq gongr gaax?
B：係呃。
B: Haih aak.
A：喀。
A: Haakh.
B：噉誒就噉喇。
B: Gamr eh zauh gamr laaj.
A：噉點啊？
A: Gamr dimr aa?
B：冇嚹跟住…
B: Mouq laa ganjzvh …
A：冇…
A: Mouq …
B：跟住條友話要…
B: Ganjzvh tiux yaur waah yiu …
A：噉即係冇講過嘢喎。
A: Gamr zikjhaih mouq gongr gwo yeq wo.
B：喂！佢話冇乜邊個得罪邊個喎，你諗清楚哩句嘢嘅意思。「冇乜邊個得罪邊個喎」。即係佢得罪你又得，你得罪佢又得喎。
B: Wai! Keoiq waah mouq matj binj go dakjzeoih binj go wo, neiq namr cingjcor nij geoi yeq ge yisij. " mouq matj binj go dakjzeoih binj go wo ". Zikjhaih keoiq dakjzeoih neiq yauh dakj, neiq dakjzeoih keoiq yauh dakj wo.
A：噉即係點啊？
A: Gamr zikjhaih dimr aa?
B：雙向囖。噉即係你得罪佢囖可能。
B: Soengjhoeng loj. Gamr zikjhaih neiq dakjzeoih keoiq loj hornangx.
A：搞錯啊！
A: Gaaur co aa!
B：諗清楚啲，你讀語文你應該知哩個，哩句說話嘅意思𡃉喎。
B: Namr cingjcor dij, neiq dukh yvqmanx neiq yingjgoij zij nij go, nij geoi svtwaah ge yisij gaa wo.
A：我唔知啊。我哩啲最直接嘞。搞錯啊，算喇。佢同邊個去日本唧究竟？
A: Ngoq mx zij aa. Ngoq nij dij zeoi zikhzip gaak laak. Gaaur co aa, svn laaj. Keoiq tungx binj go heoi yathbunr zekj gaugingr?
B：我諗同家姐、阿媽，家姐喇應該。
B: Ngoq namr tungx gaajzej 、 aamaaj, gaajzej laaj yingjgoij.
A：我諗同阿Carol啊。
A: Ngoq namr tungx aa Carol aa.
B：Carol都係一個好女仔來嘅，
B: Carol douj haih yatj go hour neoiqzair laix ge,
B：佢對艾爾頓來講。
B: Keoiq deoi aaihyiqdeonh laix gongr.
A：又係 / 又係哩啲嘢呀？噉冇嗱？上次你就噉講咗哩啲就冇㗎嗱。
A: Yauh haih / yauh haih nij dij yeq aax? Gamr mouq laax? Soenghci neiq zauh gamr gongrzor nij dij zauh mouq gaax laax.
B：冇嚹，講咗兩句咋，跟住之後都冇揾佢。
B: Mouq laa, gongrzor loengq geoi zaa, ganjzvh zijhauh douj mouq wanr keoiq.
A：係咩？佢都冇揾過我喇，自從嗰次殺氣，殺氣好重嗰次之後。
A: Haih mej? Keoiq douj mouq wanr gwo ngoq laaj, zihcungx gor ci saathei, saathei hour cungq gor ci zijhauh.
B：重敢揾你咩？真係。
B: Zungh gamr wanr neiq mej? Zanjhaih.
A：唔係吖，我啲態度都幾好吖，你唔覺得我啲態度幾好𡃉咩？
A: Mxhaih aaj, ngoq dij taaidouh douj geir hour aaj, neiq mx gokdakj ngoq dij taaidouh geir hour gaa mej?
B：睇下對邊個喇，
B: Tair haaq deoi binj go laaj,
B：你啲態度好就。
B: Neiq dij taaidouh hour zauh.
A：我對你啲態度好唔好吖噉樣？
A: Ngoq deoi neiq dij taaidouh hour mx hour aaj gamryoengr?
B：好，好，好。
B: Hour, hour, hour.
A：梗係好，真係吖。
A: Gangrhaih hour, zanjhaih aaj.
B：嘿！我同你冇conflict吖嗎。艾爾頓同你有conflict吖嗎。
B: Hei! Ngoq tungx neiq mouq conflict aaj maa. Aaihyiqdeonh tungx neiq yauq conflict aaj maa.
A：傻喇！佢真係好揀唔揀，揀着同我有conflict啊真係？
A: Sox laaj! Keoiq zanjhaih hour gaanr mx gaanr, gaanr zoekh tungx ngoq yauq conflict aa zanjhaih?
B：佢唔係同你有conflict，佢同阿木有親啫。
B: Keoiq mxhaih tungx neiq yauq conflict, keoiq tungx aa mukh yauq canj zej.
A：佢同阿木有親，噉又係。
A: Keoiq tungx aa mukh yauq canj, gamr yauh haih.
B：阿木點唧？揾到工未啊？
B: Aa Mukh dimr zekj? Wanr dour gungj meih aa?
A：阿木佢揾到工，不過呢就俾人哋壓價囖聽聞。
A: Aa Mukh keoiq wanr dour gungj, batjgwo nej zauh beir yanxdeih aat gaa loj tengjmanx.
B：揾到乜嘢啊？
B: Wanr dour matjyeq aa?
A：佢嗰陣時去in間中學，好似私校嘅。噉樣佢同阿Lily一齊去in嘅，跟住後尾 / 不過Lily講俾我聽𡃉咋。佢話 / 即係阿Lily又係唔知聽 / 可能聽阿Jenny講噉樣喇，跟住就話阿木做，聖瑪嘉烈就請佢做GM，GM即係graduate master，即係教高年班嗰啲。
A: Keoiq gor zanhsix heoi inj gaanj zungjhokh, hourciq sijhaauh ge. Gamryoengr keoiq tungx aa Lily yatjcaix heoi inj ge, ganjzvh hauhmeij / batjgwo Lily gongr beir ngoq tengj gaa zaa. Keoiq waah / zikjhaih aa Lily yauh haih mx zij tengj / hornangx tengj aa Jenny gongr gamryoengr laaj, ganjzvh zauh waah aa mukh zouh, SinGMaaqgaajlith zauh cengr keoiq zouh GM, gm zikjhaih graduate master, zikjhaih gaau gouj ninxbaanj gor dij.
B：哦。
B: Oq.
A：噉樣呢，跟住後尾就請佢喇，但係就有個condition呢就係話叫佢做GM但係就收CM錢囖。
A: Gamryoengr nej, ganjzvh hauhmeij zauh cengr keoiq laaj, daanhhaih zauh yauq go condition nej zauh haih waah giu keoiq zouh GM daanhhaih zauh sauj CM cinr loj.
B：CM幾多錢啊？
B: CM geir doj cinr aa?
A：CM少四千蚊度喇。
A: CM siur sei cinj manj dour laaj.
B：即係萬五左右。
B: Zikjhaih maanh ngq zoryaur.
A：萬七，唔知萬六定萬七我都唔知幾多錢嚹。
A: Maanh catj, mx zij maanh lukh dingh maanh catj ngoq douj mx zij geir doj cinr laa.
B：萬五左右喇。
B: Maanh ngq zoryaur laaj.
A：係囖。
A: Haih loj.
B：因為你GM好似舊年一萬八千唔知幾多吖嗎，
B: Yanjwaih neiq GM hourciq gauhninr yatj maanh baat cinj mx zij geir doj aaj maa,
A：喀。
A: Haakh.
B：今年加，當佢加十個percent都冇理由一萬…
B: Gamjninr gaaj, dong keoiq gaaj saph go percent douj mouq leiqyaux yatj maanh …
A：邊度有十個percent啊？
A: Binj douh yauq saph go percent aa?
B：十個percent，當十個percent喇，一萬九千幾啫。
B: Saph go percent, dong saph go percent laaj, yatj maanh gaur cinj geir zej.
A：喀。
A: Haakh.
B：一萬九千幾嘅 / 四減四千都係最多一萬五千幾咋。
B: Yatj maanh gaur cinj geir ge / sei gaamr sei cinj douj haih zeoi doj yatj maanh ngq cinj geir zaa.
A：我諗咁上下喇，但係阿木就…
A: Ngoq namr gam soenghhaar laaj, daanhhaih aa mukh zauh …
B：唔做。
B: Mx zouh.
A：做啊。
A: Zouh aa.
B：真係做呀？
B: Zanjhaih zouh aax?
A：係啊。
A: Haih aa.
B：教私校喎？
B: Gaau sijhaauh wo?
A：係啊。
A: Haih aa.
B：會死𡃉喎。
B: Wuiq seir gaa wo.
A：噉佢嘅事喇，佢自己嘅選擇啊哩啲係。
A: Gamr keoiq ge sih laaj, keoiq zihgeir ge svnrzaakh aa nij dij haih.
B：教私校都好𠸏。
B: Gaau sijhaauh douj hour ger.
A：阿Lily呢咪話做Marketing assistant𠸏。
A: Aa Lily nej maih waah zouh Marketing assistant ger.
B：冇做喇，係唔係啊？
B: Mouq zouh laaj, haih mx haih aa?
A：你點知𡃉？
A: Neiq dimr zij gaa?
B：嘿！哩啲噉嘅工，點會做得耐𡃉喇？
B: Hei! Nij dij gamr ge gungj, dimr wuiq zouh dakj noih gaa laaj?
A：佢唔係冇做，佢準備唔做啫，做多一個月。
A: Keoiq mxhaih mouq zouh, keoiq zeonrbeih mx zouh zej, zouh doj yatj go yvth.
B：點解？
B: Dimrgaair?
A：佢揾到學校請佢吖嗎。
A: Keoiq wanr dour hokhhaauh cengr keoiq aaj maa.
B：又係學校呀？
B: Yauh haih hokhhaauh aax?
A：係啊。
A: Haih aa.
B：個個都教書。
B: Gogo douj gaau svj.
A：小 / 小學，小學，
A: Siur / siurhokh, siurhokh,
B：小學？
B: Siurhokh?
A：係啊。喺小學度教。屯門。
A: Haih aa. Hair siurhokh douh gaau. Tvnxmunx.
B：噉咪唔掂。
B: Gamr maih mx dimh.
A：冇𠸏，噉而家咁難揾，啲教書。佢send咗好多份信去嚹。我有 / ，我 / 我嗰班有啲同學啊，send咗成一百封信去都有啊，都冇啊，都冇反應。
A: Mouq ger, gamr yixgaaj gam naanx wanr, dij gaau svj. Keoiq sendzor hour doj fanh seon heoi laa. Ngoq yauq / , ngoq / ngoq gor baanj yauq dij tungxhokh aa, sendzor singx yatj baak fungj seon heoi douj yauq aa, douj mouq aa, douj mouq faanrying.
B：小學？教小學人工咪低過阿木。
B: Siurhokh? Gaau siurhokh yanxgungj maih daij gwo aa mukh.
A：一樣。
A: Yatjyoengh.
B：即係都係CM？
B: Zikjhaih douj haih CM?
A：係，都係CM囖。即係收CM錢囖。
A: Haih, douj haih CM loj. Zikjhaih sauj CM cinr loj.
B：教小學都唔係 / 早知我又教小學喇。
B: Gaau siurhokh douj mxhaih / zour zij ngoq yauh gaau siurhokh laaj.
A：噉但係我覺得Lily抵啲喎。起碼佢真係。
A: Gamr daanhhaih ngoq gokdakj Lily dair dij wo. Heirmaaq keoiq zanjhaih.
B：哦噉佢又屯門啲小學生冇乜嘢𠸏，你總好過教私校𠸏。
B: Oq gamr keoiq yauh tvnxmunx dij siurhokhsaangj mouq matjyeq ger, neiq zungr hour gwo gaau sijhaauh ger.
A：噉又係，同埋佢起碼佢真係收嗰個錢吖。教嗰啲學校就收嗰個錢吖。
A: Gamr yauh haih, tungxmaaix keoiq heirmaaq keoiq zanjhaih sauj gor go cinr aaj. Gaau gor dij hokhhaauh zauh sauj gor go cinr aaj.
B：咦！噉但係阿木會升返𡃉遲下如果有位？
B: Yir! Gamr daanhhaih aa mukh wuiq singj faanj gaa cix haaq yvxgwor yauq wair?
A：佢係做GM呃，佢而家…
A: Keoiq haih zouh GM aak, keoiq yixgaaj …
B：但係佢做GM，但係佢遲下可能bargain到，即係做一 / 一輪噉又轉返GM𡃉喇。
B: Daanhhaih keoiq zouh GM, daanhhaih keoiq cix haaq hornangx bargain dour, zikjhaih zouh yatj / yatj leonx gamr yauh zvn faanj GM gaa laaj.
A：佢都係GM來𡃉喎而家，但係收CM錢。
A: Keoiq douj haih GM laix gaa wo yixgaaj, daanhhaih sauj CM cinr.
B：但係佢收CM錢吖嗎。
B: Daanhhaih keoiq sauj CM cinr aaj maa.
A：係囖，即係你意思話佢遲啲可以收返GM錢。
A: Haih loj, zikjhaih neiq yisij waah keoiq cixdij horyiq sauj faanj GM cinr.
B：係嘞。
B: Haih laak.
A：哦！噉唔知啊。
A: Oq! Gamr mx zij aa.
B：理論上又應該係噉𡃉喎。
B: Leiqleonhsoengh yauh yingjgoij haih gamr gaa wo.
A：但係教私校都幾惡劣啊講真。
A: Daanhhaih gaau sijhaauh douj geir oklvth aa gongrzanj.
B：惡劣，但係佢做唔做唧。
B: Oklvth, daanhhaih keoiq zouh mx zouh zekj.
A：佢做。我都係聽人講個𡃉啫喎。你知我冇揾佢𡃉喇。
A: Keoiq zouh. Ngoq douj haih tengj yanx gongr go gaa zej wo. Neiq zij ngoq mouq wanr keoiq gaa laaj.
B：我知。
B: Ngoq zij.
A：係喇。
A: Haih laaj.
B：都啱𠸏，你唔揾佢。唔揾佢都啱𠸏。
B: Douj aamj ger, neiq mx wanr keoiq. Mx wanr keoiq douj aamj ger.
A：算喇，艾爾頓離我而去嚹噉就。
A: Svn laaj, aaihyiqdeonh leix ngoq yix heoi laa gamr zauh.
B：都啱𠸏，艾爾頓都應該係時候離你而去嚹。
B: Douj aamj ger, aaihyiqdeonh douj yingjgoij haih sixhauh leix neiq yix heoi laa.
B：都咁耐咯。
B: Douj gam noih lok.
B：你兩個關係咁唔好噉。
B: Neiq loengq go gwaanjhaih gam mx hour gamr.
A：我哋以前啲關係好好𡃉。
A: Ngoqdeih yiqcinx dij gwaanjhaih hour hour gaa.
B：以前關係？嘩！好耐嚹喎。
B: Yiqcinx gwaanjhaih? Waa! Hour noih laa wo.
B：幾多年前？
B: Geir doj ninx cinx?
A：三年。
A: Saamj ninx.
B：三年前嚹。
B: Saamj ninx cinx laa.
A：三年前啲關係好好𡃉。
A: Saamj ninx cinx dij gwaanjhaih hour hour gaa.
B：你又冷落人。
B: Neiq yauh laangqlokh yanx.
A：嘿！唔好講喇哩啲嘢。算喇！
A: Hei! Mx hour gongr laaj nij dij yeq. Svn laaj!
B：即係噉講。
B: Zikjhaih gamr gongr.
A：算喇。你嗰日點啊睇曼聯覺得？係唔係覺得唔應該幫佢呢下年？
A: Svn laaj. Neiq gor yath dimr aa tair Maanhlvnx gokdakj? Haih mx haih gokdakj mx yingjgoij bongj keoiq nej haahninr?
B：唔係，下年…
B: Mxhaih, haahninr …
A：轉投利物浦喇。
A: Zvnr taux Leihmathpour laaj.
B：下年轉投 / ，繼續繼續支持曼聯。
B: Haahninr zvnr taux / , gaizukh gaizukh zijcix Maanhlvnx.
A：點解啊？
A: Dimrgaair aa?
B：三又幾度，噉嘅球場都贏咗一球真係好嘢啊。
B: Saaj aah geir douh, gamr ge kauxcoengx douj yengxzor yatj kaux zanjhaih houryeq aa.
A：但係佢爭啲輸喎。
A: Daanhhaih keoiq zaangjdij svj wo.
B：乜嘢爭啲輸，爭 / 一早就爭啲入波喇，擺明讓你𡃉喇。
B: Matjyeq zaangjdij svj, zaangj / yatjzour zauh zaangjdij yaph boj laaj, baairmingx yoengh neiq gaa laaj.
A：咁鮓。
A: Gam zaar.
B：讓南華啊肯定。
B: Yoengh Naamxwaar aa hangrdingh.
A：搞錯啊！
A: Gaaur co aa!
B：你個山度士又唔啱喇讓人，人哋讓你，你又讓返人。
B: Neiq go saanjdouhsir yauh mx aamj laaj yoengh yanx, yanxdeih yoengh neiq, neiq yauh yoengh faanj yanx.
A：唔係我𡃉。
A: Mxhaih ngoq gaa.
A：唔係我𡃉喎，山度士。
A: Mxhaih ngoq gaa wo, saanjdouhsir.
B：噉樣撩都撩唔入真係呀。
B: Gamryoengr liur douj liur mx yaph zanjhaih aax.
A：算喇，但係佢，阿簡東拿走咗喎。噉你咪好唔開心？
A: Svn laaj, daanhhaih keoiq, aa gaanrdongjnaax zaurzor wo. Gamr neiq maih hour mx hoijsamj?
B：我好開心喎。
B: Ngoq hour hoijsamj wo.
A：點解啊？你唔鍾意佢咩？
A: Dimrgaair aa? Neiq mx zungjyi keoiq mej?
B：（其實）我一路都覺得佢唔應該喺度𡃉嚹喎。
B: ( keixsath ) ngoq yatjlouh douj gokdakj keoiq mx yingjgoij hair douh gaa laa wo.
A：點解啊？
A: Dimrgaair aa?
B：咁老。
B: Gam louq.
A：好老咩？
A: Hour louq mej?
B：讓出個位置俾人喇應該。
B: Yoenghceotj go waihzi beir yanx laaj yingjgoij.
A：有邊個可以吖？舒靈咸？
A: Yauq binj go horyiq aaj? Svjlingxhaamx?
B：梗係恩斯喇，不過俾利物浦買咗。
B: Gangrhaih yanjsij laaj, batjgwo beir Leihmathpour maaiqzor.
A：好啊！恩斯吖，佢好人啊。
A: Hour aa! Yanjsij aaj, keoiq hour yanx aa.
B：廢人。
B: Fai yanx.
B：正一廢人。
B: Zingyatj fai yanx.
B：唔係話恩斯廢人啊，係費格遜係廢人啊。
B: Mxhaih waah yanjsij fai yanx aa, haih faigaakseon haih fai yanx aa.
B：買個舒靈咸都唔要 / 返恩斯，離晒譜。
B: Maaiq go svjlingxhaamx douj mx yiu / faanj yanjsij, leix saai pour.
A：哦！舒靈咸嗰日同佢 / 即係睇佢呢都冇乜表現，好似，係唔係啊？
A: Oq! Svjlingxhaamx gor yath tungx keoiq / zikjhaih tair keoiq nej douj mouq matj biuryinh, hourciq, haih mx haih aa?
B：舒靈咸，一嚿垃圾（來）。
B: Svjlingxhaamx, yatj gauh laaphsaap ( laix ).
A：噉唔好噉講，人哋話晒都英國隊。
A: Gamr mx hour gamr gongr, yanxdeih waah saai douj yingjgwok deoir.
B：着十號波衫嘅垃圾。
B: Zoek saph houh bojsaamj ge laaphsaap.
A：英國隊嘅國腳啊話晒。
A: Yingjgwok deoir ge gwokgoek aa waah saai.
B：我夠係咩國腳喇。
B: Ngoq gau haih mej gwokgoek laaj.
A：乜嘢啊？
A: Matjyeq aa?
B：國腳囖。
B: Gwokgoek loj.
A：邊個啊？舒靈咸着十號仔咩？十號仔波衫咩？
A: Binj go aa? Svjlingxhaamx zoek saph houh zair mej? Saph houh zair bojsaamj mej?
B：係。
B: Haih.
A：碧咸呢噉樣？
A: Bikjhaamx nej gamryoengr?
B：七號囖。
B: Catj houh loj.
A：改為七號呀？
A: Goirwaix catj houh aax?
B：冇錯。
B: Mouq co.
A：點解𠸏？
A: Dimrgaair ger?
B：佢不嬲都七號𡃉喎。
B: Keoiq batjnauj douj catj houh gaa wo.
A：碧咸十號𡃉喎舊年。
A: Bikjhaamx saph houh gaa wo gauhninr.
B：嘿！噉佢英格蘭波衫七號嗎。
B: Hei! Gamr keoiq Yingjgaaklaanx bojsaamj catj houh gaaj maa.
A：哦。
A: Oq.
B：噉，咦唔係喎，史高斯七號𡃉喎。碧咸幾多號啊？唔記得咗𠻹。
B: Gamr, yir mxhaih wo, sirgoujsij catj houh gaa wo. Bikjhaamx geir doj houh aa? Mxgeidakjzor timj.
B：遲下話你聽。
B: Cix haaq waah neiq tengj.
A：碧咸喺 / 你講喺英國國家隊？
A: Bikjhaamx hair / neiq gongr hair yingjgwok gwokgaaj deoir?
B：係呃。
B: Haih aak.
A：十七號啊。
A: Saph catj houh aa.
B：十七號咩？
B: Saph catj houh mej?
A：係啊。
A: Haih aa.
B：七號係唔係啊？十七號咪McManaman咓？
B: Catj houh haih mx haih aa? Saph catj houh maih McManaman aaq?
A：十七。
A: Saph catj.
A：佢着咗麥馬拿文件波衫啊重好講真係！
A: Keoiq zoekzor makjmaaqnaaxmanx ginh bojsaamj aa zungh hour gongr zanjhaih!
B：唉！係喎，真係吖，都啱嘅，都啱嘅。
B: Aaiq! Haih wo, zanjhaih aaj, douj aamj ge, douj aamj ge.
A：吖！真係吖！乜嘢態度啊！
A: Aaj! Zanjhaih aaj! Matjyeq taaidouh aa!
B：喂！靚仔都靚仔過佢少少喇起碼。
B: Wai! Lengzair douj lengzair gwo keoiq siursiur laaj heirmaaq.
A：搞錯啊！麥馬拿文靚仔啲啊！
A: Gaaur co aa! Makjmaaqnaaxmanx lengzair dij aa!
B：你都真係唔識嘢。
B: Neiq douj zanjhaih mx sikj yeq.
A：冇𡃉嚹！碧咸下年冇𡃉嚹！
A: Mouq gaa laa! Bikjhaamx haahninr mouq gaa laa!
B：（）
B: ( )
B：改投曼聯喇！真係。
B: Goir taux Maanhlvnx laaj! Zanjhaih.
A：阿麥馬拿文過咗曼聯我就幫曼聯，真係。
A: Aa makhmaaqnaaxmanx gwozor Maanhlvnx ngoq zauh bongj Maanhlvnx, zanjhaih.
B：出年去唔去法國唧？
B: Ceotjninr heoi mx heoi faatgwok zekj?
A：法國？冇錢啊。
A: Faatgwok? Mouq cinr aa.
B：錢啫。你咁有錢。
B: Cinr zej. Neiq gam yauq cinr.
A：你請我去吖一係！
A: Neiq cengr ngoq heoi aaj yatjhaih!
A：你請我去吖！
A: Neiq cengr ngoq heoi aaj!
B：我請你去？我都係我阿爸請我去。
B: Ngoq cengr neiq heoi? Ngoq douj haih ngoq aabaax cengr ngoq heoi.
A：噉叫埋你阿爸請埋我去咪得囖。應該一視同仁嗎。
A: Gamr giu maaix neiq aabaax cengr maaix ngoq heoi maih dakj loj. Yingjgoij yatjsih tungxyanx gaaj maa.
B：乜嘢一視同仁啊？
B: Matjyeq yatjsih tungxyanx aa?
B：仔同女點都唔同𡃉喎。正所謂女大不中留，要潑出去𡃉喎。
B: Zair tungx neoiq dimr douj mxtungx gaa wo. Zingsorwaih neoir daaih batj zungjlaux, yiu puth ceotj heoi gaa wo.
A：係唔係潑出去嘅水啊？
A: Haih mx haih puth ceotj heoi ge seoir aa?
B：係喇。
B: Haih laaj.
A：算喇。喂，但係呢去 / 去法國睇世界杯呢，你係唔係睇世界杯啊諗住？
A: Svn laaj. Wai, daanhhaih nej heoi / heoi faatgwok tair saigaaibuij nej, neiq haih mx haih tair saigaaibuij aa namr zvh?
B：係呃。
B: Haih aak.
A：噉但係你咪即係譬如你睇一場半場你咪唔可以睇晒囖。但係譬如你留返喺香港你可以睇晒全部比賽喎。
A: Gamr daanhhaih neiq maih zikjhaih peiyvx neiq tair yatj coengx bun coengx neiq maih mx horyiq tair saai loj. Daanhhaih peiyvx neiq laux faanj hair Hoengjgongr neiq horyiq tair saai cvnxbouh beircoi wo.
B：誒，酒店，返酒店睇囖。（）酒店肯定，酒店肯定有轉播。
B: Eh, zaurdim, faanj zaurdim tair loj. ( ) zaurdim hangrdingh, zaurdim hangrdingh yauq zvnrbo.
A：噉你住得幾多日啊諗住？住一個月呀？咪好溶。
A: Gamr neiq zvh dakj geir doj yath aa namr zvh? Zvh yatj go yvth aax? Maih hour yungx.
B：一係就睇初賽，睇完即刻鼠返來。一係就淨係睇決賽。
B: Yatjhaih zauh tair cojcoi, tair yvnx zikjhaakj svr faanj loix. Yatjhaih zauh zinghhaih tair kvtcoi.
A：但係好難買飛喎係唔係啊？同埋點樣啊？自己去定跟團去唧？
A: Daanhhaih hour naanx maaiq feij wo haih mx haih aa? Tungxmaaix dimryoengr aa? Zihgeir heoi dingh ganj tvnx heoi zekj?
B：哩個可能係一個秘密。要揾老豆喺哩個北京嘅體委度可能大陸有 / 有啲飛攞，去要揾佢哋攞。
B: Nij go hornangx haih yatj go beimath. Yiu wanr louqdauh hair nij go bakjgingj ge tairwair douh hornangx daaihlukh yauq / yauq dij feij lor, heoi yiu wanr keoiqdeih lor.
A：但係如果中國入唔到哩個決賽週呢？
A: Daanhhaih yvxgwor zungjgwok yaph mx dour nij go kvtcoizauj nej?
B：唔關事𡃉喎。佢哋總有啲辦法咓 / 即係成個國家一張飛都攞唔到。
B: Mx gwaanjsih gaa wo. Keoiqdeih zungr yauq dij baanhfaat aaq / zikjhaih singx go gwokgaaj yatj zoengj feij douj lor mx dour.
A：可能𡃉。
A: Hornangx gaa.
B：冇可能嘅事哩啲。
B: Mouq hornangx ge sih nij dij.
A：哦。喂，其實嗰啲國家隊呢你幫邊隊𡃉唧？我都唔知。你都冇講過俾我聽。
A: Oq. Wai, keixsath gor dij gwokgaaj deoir nej neiq bongj binj deoih gaa zekj? Ngoq douj mx zij. Neiq douj mouq gongr gwo beir ngoq tengj.
B：好明顯係德國喇。
B: Hour mingxhinr haih dakjgwok laaj.
A：點解啊？
A: Dimrgaair aa?
B：今屆可能巴西。
B: Gamj gaai hornangx baajsaij.
A：你唔覺得德國隊好悶嘅咩踢波？
A: Neiq mx gokdakj dakjgwok deoir hour munh ge mej tek boj?
B：悶，悶。
B: Munh, munh.
A：係囖。
A: Haih loj.
B：贏又得𡃉喇最緊要。你捧隊波次次輸好似英格蘭噉點搞啊？
B: Yengx yauh dakj gaa laaj zeoi ganryiu. Neiq pungr deoih boj ci ci svj hourciq Yingjgaaklaanx gamr dimr gaaur aa?
A：好彩我唔係捧英格蘭嘅唧。
A: Hourcoir ngoq mxhaih pungr Yingjgaaklaanx ge zekj.
B：捧邊隊啊？
B: Pungr binj deoih aa?
A：巴西。
A: Baajsaij.
B：學埋我啲嘢。
B: Hokh maaix ngoq dij yeq.
A：巴西好啊。
A: Baajsaij hour aa.
B：你又知？
B: Neiq yauh zij?
A：本來我都唔鍾意佢𡃉，但係佢早輪咪成日踢又踢法國杯喇，跟住又踢乜嘢啊？美洲國家杯呢，嘩！真係實在太勁喇我覺得佢哋踢得。
A: Bunrloix ngoq douj mx zungjyi keoiq gaa, daanhhaih keoiq zourleonx maih sengxyath tek yauh tek faatgwok buij laaj, ganjzvh yauh tek matjyeq aa? Meiqzauj gwokgaaj buij nej, waa! Zanjhaih sathzoih taai gingh laaj ngoq gokdakj keoiqdeih tek dakj.
B：邊個正啊？
B: Binj go zeng aa?
A：個個都咁勁啊。
A: Gogo douj gam gingh aa.
B：你鍾意邊個唧？
B: Neiq zungjyi binj go zekj?
A：個個都咁勁。
A: Gogo douj gam gingh.
B：你鍾意邊個唧？
B: Neiq zungjyi binj go zekj?
A：我鍾意…
A: Ngoq zungjyi …
B：冇靚仔𡃉喎入邊。
B: Mouq lengzair gaa wo yaphbinh.
A：朗拿度囖。
A: Longqnaaxdouh loj.
B：朗拿度？
B: Longqnaaxdouh?
A：朗拿度重細過我啊。
A: Longqnaaxdouh zungh sai gwo ngoq aa.
B：廿歲囖。
B: Yaah seoi loj.
A：係喇。
A: Haih laaj.
B：啱啊，啱啊，啱啊。
B: Aamj aa, aamj aa, aamj aa.
A：廿歲啊。
A: Yaah seoi aa.
B：係唔係俾人話佢乜嘢喎。
B: Haih mx haih beir yanx waah keoiq matjyeq wo.
A：乜嘢啊？
A: Matjyeq aa?
B：誒老…
B: Eh louq …
A：老乜嘢啊？
A: Louq matjyeq aa?
B：老掏古。
B: Louqtouxgur.
A：老掏古乜嘢來𡃉？
A: Louqtouxgur matjyeq laix gaa?
B：淘古井。
B: Touxgurzengr.
A：乜嘢來𡃉？
A: Matjyeq laix gaa?
B：朗拿度唔靚仔，唔好喇，唔好喇。
B: Longqnaaxdouh mx lengzair, mx hour laaj, mx hour laaj.
A：乜嘢叫淘古井啊？
A: Matjyeq giu touxgurzengr aa?
B：淘古井都唔知，乜嘢叫煲老藕，知唔知啊？
B: Touxgurzengr douj mx zij, matjyeq giu bouj louqngauq, zij mx zij aa?
B：真係死啊。
B: Zanjhaih seir aa.
A：嘩！你講埋啲噉嘅嘢，我點譯呢？
A: Waa! Neiq gongr maaix dij gamr ge yeq, ngoq dimr yikh nej?
B：你諗 / ，你諗清楚哩句嘢啊嗱，淘古井煲老藕，你諗清楚。
B: Neiq namr / , neiq namr cingjcor nij geoi yeq aa laax, touxgurzengr bouj louqngauq, neiq namr cingjcor.
B：點解你唔鍾意丹尼遜𡃉呢？
B: Dimrgaair neiq mx zungjyi daanjneixseon gaa nej?
A：丹尼遜邊個來𡃉？哦！嗰個新…
A: Daanjneixseon binj go laix gaa? Oq! Gor go sanj …
B：巴西超級新星吖嗎。
B: Baajsaij ciujkapj sanjsingj aaj maa.
A：佢…
A: Keoiq …
B：將來會係巴西中場嘅靈魂嗎。
B: Zoengjloix wuiq haih baajsaij zungjcoengx ge lingxwanx maa.
A：我唔鍾意啲新人𡃉。
A: Ngoq mx zungjyi dij sanjyanx gaa.
B：靚都靚仔過朗拿度喇。又好波過朗拿度。
B: Leng douj lengzair gwo longqnaaxdouh laaj. Yauh hour boj gwo longqnaaxdouh.
A：吖我有一個人好鍾意𡃉，但係我唔記得咗係邊個？
A: Aaj ngoq yauq yatj go yanx hour zungjyi gaa, daanhhaih ngoq mxgeidakjzor haih binj go?
B：李安納度。
B: Leiqonjnaaphdouh.
A：好似係佢。
A: Hourciq haih keoiq.
B：十號吖嗎。
B: Saph houh aaj maa.
A：係唔係踢中間𡃉佢？
A: Haih mx haih tek zungjgaanj gaa keoiq?
B：好 / 白色人來嘅。
B: Hour / baakhsikj yanx laix ge.
A：白色人。幾好波吖佢都。
A: Baakhsikj yanx. Geir hour boj aaj keoiq douj.
B：我夠好波喇。
B: Ngoq gau hour boj laaj.
A：李安納度幾好吖，同埋嗰啲巴西嗰啲人好勁啊踢波真係。
A: Leiqonjnaaphdouh geir hour aaj, tungxmaaix gor dij baajsaij gor dij yanx hour gingh aa tek boj zanjhaih.
B：今屆可能會轉投巴西。
B: Gamj gaai hornangx wuiq zvnr taux baajsaij.
A：啲腳法又好呢。覺唔覺得啊？
A: Dij goekfaat yauh hour nej. Gok mx gokdakj aa?
B：誒，除咗巴西我都諗唔到邊隊腳法好，冇乜邊 / 冇乜邊個腳法好啊基本上。
B: Eh, ceoixzor baajsaij ngoq douj namr mx dour binj deoih goekfaat hour, mouq matj binj / mouq matj binj go goekfaat hour aa geijbunrsoengh.
A：但係我覺得佢會輸俾德國隊囖。
A: Daanhhaih ngoq gokdakj keoiq wuiq svj beir dakjgwok deoir loj.
B：唔會，唔會。
B: Mx wuiq, mx wuiq.
A：點解啊？
A: Dimrgaair aa?
B：因為我話佢唔會輸就唔會輸𡃉喇。德國隊只有我捧佢嘅時候先會贏（𡃉啫）。今屆都諗唔到乜嘢原因會捧佢攞冠軍。
B: Yanjwaih ngoq waah keoiq mx wuiq svj zauh mx wuiq svj gaa laaj. Dakjgwok deoir ziryauq ngoq pungr keoiq ge sixhauh sinj wuiq yengx ( gaa zej ). Gamj gaai douj namr mx dour matjyeq yvnxyanj wuiq pungr keoiq lor gungwanj.
A：邊 / 邊個啊你講？
A: Binj / binj go aa neiq gongr?
B：德國囖。
B: Dakjgwok loj.
A：唔會攞冠軍？
A: Mx wuiq lor gungwanj?
B：不嬲都捧德國，但係今屆我真係諗唔到佢有乜嘢原因可以攞到冠軍。
B: Batjnauj douj pungr dakjgwok, daanhhaih gamj gaai ngoq zanjhaih namr mx dour keoiq yauq matjyeq yvnxyanj horyiq lor dour gungwanj.
A：點解冇呢噉樣？
A: Dimrgaair mouq nej gamryoengr?
B：都冇球星、冇球員、個個都唔掂噉好似。
B: Douj mouq kauxsingj 、 mouq kauxyvnx 、 gogo douj mx dimh gamr hourciq.
A：奇連士文囖。
A: Keixlinxsihmanx loj.
B：奇連士文三又歲等陣間又俾人話。
B: Keixlinxsihmanx saaj aah seoi dangr zanhgaanj yauh beir yanx waah.
A：得喇，得，得。
A: Dakj laaj, dakj, dakj.
B：俾人話乜嘢啊？你老爺好遲啊。
B: Beir yanx waah matjyeq aa? Neiq louqyex hour cix aa.
A：係囖。老爺好遲囖。一係我哋等等佢先喇。
A: Haih loj. Louqyex hour cix loj. Yatjhaih ngoqdeih dangrdangr keoiq sinj laaj.
B：等等佢，你錄完未唧？
B: Dangrdangr keoiq, neiq lukh yvnx meih zekj?
A：唔好錄喇一係，等埋佢先。
A: Mx hour lukh laaj yatjhaih, dangr maaix keoiq sinj.